Niccolò Machiavelli

Nikkolo di Bernardo di Makiavelli (s taṭalyanit : Niccolò di Bernardo dei Machiavelli ), illul ass n 3 mayyu 1469 deg Flurinsa anda yemmut ass n 21 yunyu 1527 , d afelsuf ed argaz n tsertit , umaru aṭelyani n Tallit-Tanammast ed umaray n Tagduda n Flurinsa [ 1 ] , [ 2 ] .

Tudert n Nikkolo Makiavelli

Nikkolo Makiavelli (Nikulu Makyavili) ilul ass n 3 mayyu 1469 di temdint n Flurinsa di Ṭṭelyan, di lweqt n Tlalit Taleslalit . Yekker-d di twacult ur nesɛi aṭas n yidrimen, maca baba-s yella d anezzarfu, ayen i s-yefkan tallelt ad iɣer u ad yelmed.

Deg useggas n 1498, mi yesɛa 29 iseggasen di leɛmer-is, yuɣal d anawar ameqran wis sin n Tegduda n Flurinsa, rran-t d amaray n tkansilirit tis snat, syin yghal d amaray n " Dieci di Liberta e Pace ". Ddaɣen, yexdem d agensas yerna yewwi-d tuɣḍaḍin ɣer tmura n umezruy am Fṛansa d Lalman. Tirmit tameqqrant i d-yewwi seg yisiklen-is d tiẓriwin-is ɣef udabu d yergazen isertanen n lweqt-nni, am Cesare Borgia , i ɣef iwala amedya n uselway aneẓmar.

Maca, deg useggas n 1512, teɣli Tegduda n Flurinsa, uɣalen-d imeqranen n twacult n Medici ɣer udabu. Makiavelli yettwakkes seg wemkan-is, yettwaḥbes, yerna yettwaɛetteb. Mi d-yeffeɣ si lḥebs, yettwanfa ɣer yiwet n tferka meẓẓiyen i yellan ɣer tama n Flurinsa. Deg tussaft d tɣimit-agi i yura adlis-is yettwassnen akk, "Ageldun", deg useggas n 1513.

Yemmut ass n 21 yunyu 1527 di Flurinsa, mebla ma iwala adlis-is yettwazreg.

Tiẓriwin d Tfelsafit-is Tummidt

Tidmi n Makiavelli, ladɣa deg "Ageldun", tessebded-d amenzay amaynut deg umezruy n tsertit. Tezzi ɣef wamek ara d-yesbedd uselway adabu-ines wamek ara t-iḥrez, war ma iwala aṭas ɣer yiswan n ddin neɣ n teɣdemt taklasikit.

Tasertit d Tilawtism:

Machiavelli yugi ad yettmeslay ɣef "tigdudiyin ihhuskiyen" neɣ "timnekdiyin teneblalin ," akken xeddmen ifelsafiyen n zik. Neṭṭa iwala ɣer ddunit akken tella, mačči akken nebɣa ad tili. Imenzay -ines ameqran d akken medden, s yiman-nsen, d imcumen, d ixeddaɛen, yerna ttabaɛen kan tenfatin -nsen tudmawanin. Ihi, ageldun ilaq ad yissin amek ara iselkem s wegdud amagi.

"Iswi yessefk ad yessemneɛ iferdisen":

D wagi i d afakul yettwassnen aṭas di tmuɣli n Machiavelli. Ɣur-s, iswi ameqran n ugeldun d asten ɣef tmurt-is d usegdel n umihi. I wakken ad yaweḍ ɣer yeswi-ya, ageldun yezmer ad isexdem ttawilat ur nelhi ara di tmetti, am tḥila, tikerkas neɣ takriḍt. Ayen yesɛan azal mačči d talɣa n tigawt, maca d asemdu i d-tettawi.

Tuẓult (Virtù) d Ttrika (Fortuna):

Machiavelli yefreq ger sin leṣnaf n tedyanin:

Aseqdec n Tuggdi d Tḥeqranit:

Yessefhem-d Machiavelli belli i ugeldun, yelha ad t-agaden medden wala ad t-ḥemmlen. Lḥemmala tezmer ad iṛuḥ, maca tuggdi n uɛaqeb teqqim dima. Maca, yenna-d daɣen belli ageldun ur ilaq ara ad yaweḍ ɣer tḥeqranit iweɛṛen aṭas alamma iḥulfa-as umihi ameqran, acku ayagi yezmer ad d-yawi anqlab.

Timẓeri d tidet:

Yenna-d belli ageldun ilaq ad isɛu talɣa n bnadem yelhan, yesɛan ddin, yettamen, yerna d aɣdem. Maca, di tidett, ur ilaq ara ad yeṭṭef deg-sent ma yella ayagi ad as-d-yawi ugur i udabu -ines. Ayen yesɛan azal d amek i t-ttwalin medden, mačči d amek yella di tidett.

Lwert d Tazrirt -is

Idlisen n Machiavelli, ladɣa "Ageldun", ssexlaḍen-d tamkerra di lweqt-is yerna mazal-iten ttmeslayen fell-asen ar ass-a.

Tagrayt

Niccolò Machiavelli mačči kan d amaru. D anagi n lweqt-is i d-yefkan yiwet n tezrawt tameẓla ɣef udabu , tazmert, d wagama amdan. Yessebɛed tasertit ɣef tmuɣliyin n ddin d timlilɣi , yerra-tt d tussna yesɛan ilugan -is iman-is, iswi-ines d aḥareb ɣef tmurt s yal ttawil yellan. Tazrirt -is mazal-itt teqqim ar ass-a deg wannar n tsertit d tfilusufit.

Tizmilin